钦定古今图书集成/明伦汇编/氏族典/第360卷 > 林大
## 钦定古今图书集成/明伦汇编/氏族典/第360卷 > 林大

按：《武平县志》“大”多谋奇中，险谲异常。崇祯元年秋，
邑令奉檄诣贼垒，谕令解散，募士与俱。大“请以身
从”，上下山陬，两日夕经数十穴而归。及贼围上杭，召
各乡兵守城，并觇贼动静，大质其子于贼穴，率之
偕来，札城下两日而去。十二月，进兵大剿，率家丁百
馀搜捕，迫贼首赖四等十馀人，更献俘百馀。功成
众忌，赍志以殁。